જાપાનના વડાપ્રધાન શિન્ઝો આબે આજે ગુજરાતના અમદાવાદની બે દિવસની મુલાકાતે છે. શિન્ઝો આબેને એરપોર્ટ રિસિવ કરવા માટે વડાપ્રધાન નરેન્દ્ર મોદી પણ અમદાવાદ એરપોર્ટ પર પહોંચી ગયા છે. નોંધનીય છે કે અમદાવાદમાં હાલ વરસાદી વાતાવરણ સર્જાયું છે. નોંધનીય છે કે જાપાનના વડાપ્રધાન શિન્ઝો આબે 3:30 અમદાવાદ એરપોર્ટ પર ઉતરશે. જ્યાં પીએમ નરેન્દ્ર મોદી તેમનું સ્વાગત કરશે. ઉલ્લેખનીય છે કે બીજી વાર ગુજરાત એશિયાના કોઇ વૈશ્વિક નેતાનું સ્વાગત કરી રહ્યું છે. આ પહેલા ચીની રાષ્ટ્રપતિ જિંનપિંગ પણ અમદાવાદ આવી ચૂક્યા છે. વધુમાં જાપાનના વડાપ્રધાન દેશની રાજધાની જવાના બદલે સીધા ગુજરાતની મુલાકાત આ વખતે લીધી છે.